[{"text_idx": "#000002", "text": "Ystrad FflurOriau agor safle AbatyAbaty Ystrad FflurMynwent y Santes FairTeithiau cerdded treftadaeth o gwmpasLleoliadSut i gyrraeddTirweddau Hanesyddol a Naturiol i ymweldMannau hanesyddol eraill i ymweld a\u0302 nhwBeth i wneud yng NgheredigionLlety"}, {"text_idx": "#000007", "text": "Eicon Cymreig mewn Tirwedd Gysegredig"}, {"text_idx": "#000008", "text": "\u200bMae Ystrad Fflur yn fan cyfareddol ym mherfeddwlad orllewinol Cymru yng nghesail Mynyddoedd Cambria. Mynachlog Sistersaidd ydoedd ar un tro mewn tirwedd sydd wedi bod o bwysigrwydd ysbrydol dirfawr i bobl Cymru ers mil o flynyddoedd."}, {"text_idx": "#000009", "text": "SFT history and Y Beudy project"}, {"text_idx": "#000010", "text": "Mae adfeilion gwarchodedig hen eglwys yr Abaty a rhan o\u2019r clwystai yng ngofal Cadw, sef asiantaeth treftadaeth Llywodraeth Cymru, a gall y cyhoedd ymweld ag ef o\u2019r Pasg hyd at yr Hydref. Mewn gwirionedd, dim ond darn bach o Abaty llawer mwy o faint yw\u2019r gweddillion hyn oedd yn ymestyn dros arwynebedd o 126 erw lle mae\u2019r gweddill wedi goroesi dan ddaear fel archeoleg wedi\u2019i chadw\u2019n dda."}, {"text_idx": "#000012", "text": "Saif y rhain i gyd mewn tirwedd ryfeddol o hanesyddol sy\u2019n cynnwys gweddillion helaeth o weithgarwch dynol sy\u2019n cynnwys gwaith mynachod yr Abaty ei hun. Mae llwybrau troed a theithiau cerdded treftadaeth sy\u2019n tywys yr ymwelydd allan i goetir, ar hyd glannau afonydd, i fyny\u2019r mynyddoedd ac ar ymyl Cors mawr Caron."}, {"text_idx": "#000014", "text": "Mae hanes byr yn dweud wrthym mai mynachlog Sistersaidd fawr ydoedd ar un tro mewn tirwedd o bwysigrwydd ysbrydol dirfawr i bobl Cymru ers miloedd o flynyddoedd. Mae hanes hwy\u2019n dangos bod yr hanes yn ymestyn yn o\u0302l yn ddwfn i gynhanes ac yn parhau fel stori o ystadau a chymunedau ffermio Cymreig hyd at heddiw."}, {"text_idx": "#000015", "text": "Dewisodd y Sistersiaid y lle er mwyn addoli a myfyrio Duw oherwydd ei unigrwydd mewn dyffryn amgaee\u0308dig hardd yng nghesail Mynyddoedd Cambria. Roedd yn ddarn hynod gysegredig o dirwedd a ddewiswyd ers yr Oes Efydd fel lle o barch arbennig ac mae\u2019n debygol y bu mynachlog yma yn y canrifoedd cyn y Sistersiaid. Mae\u2019n parhau i fod yn lle gyda phresenoldeb ysbrydol amlwg."}, {"text_idx": "#000016", "text": "Gweithiodd y Sistersiaid yn galed fan hyn ar y busnes ymarferol o wella\u2019r tir ar gyfer amaethyddiaeth, yn ogystal a\u0302 manteisio ar gyfoeth mwynol enfawr y mynyddoedd. Saif olion o hyn o gwmpas y safle, gan gynnwys y coetir a blannwyd gan y mynachod eu hunain. Ond efallai mai eu hetifedd mwyaf parhaol oedd y rhan ddirfawr a chwaraeon nhw wrth anfarwoli ar femrwn ac yn yr iaith Gymraeg ddiwylliant hynafol Cymru, ei mythau, traddodiadau, hanes a llenyddiaeth."}, {"text_idx": "#000017", "text": "Beth ydym yn ei wneud"}, {"text_idx": "#000018", "text": "Mewn partneriaeth a\u0302\u2019r Prince\u2019s Foundation, mae\u2019r Ymddiriedolaeth yn gwarchod yr adeiladau ac yn eu troi nhw\u2019n ddefnydd tymor hir fel Canolfan i ymwelwyr, addysg, ymchwil ac encilio."}, {"text_idx": "#000019", "text": "Mae Ystrad Fflur hefyd yn storfa ddirfawr o weddillion archeolegol ar hyd ei thirweddau. Mae Prosiect Ymchwil Ystrad Fflur wedi bod yn archwilio\u2019r archif gwych hyn trwy arolygu, cloddio ac astudio dogfennau. Bydd hyn yn parhau gydag Ysgol Haf Ystrad Fflur lle gallwch ymuno a\u2019n helpu ni i adennill hanes hyd yn oed cyfoethocach."}]